Euroopa Liidu Teataja L 288 , 11/11/1999 Lk 0014 - 0017



Komisjoni määrus (EÜ) nr 2385/1999, 10. november 1999, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1943/1999, [2] eriti selle artikleid 6 ja 8, ning arvestades, et: (1) vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; (2) jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; (3) loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); (4) jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; (5) munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; (6) flubendasool ja fluorfenikool tuleks lisada määruse (EMÜ) nr 2377/90 I lisasse; (7) strychni semen, ruta graveolens, ruscus aculeatus, lauri fructus, lauri folii aetheroleum, juniperi fructus, hippocastani semen ja capsici fructus acer tuleks lisada määruse (EMÜ) nr 2377/90 II lisasse; (8) teadusuuringute lõpuleviimiseks tuleks foksiim lisada määruse (EMÜ) nr 2377/90 III lisasse; (9) enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; (10) käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. november 1999 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 241, 11.9.1999, lk 9. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 1. Antibakteriaalsed ained 1.2. Antibiootikumid 1.2.5. Fluorfenikool ja seonduvad ühendid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Fluorfenikool | Fluorfenikooli ja selliste metaboliitide summa, mida mõõdetakse fluorfenikoolamiinina | Kanad | 100 μg/kg | Lihaskude | Ei kasutata loomade puhul, kellelt saadakse inimtoiduks ettenähtud mune | 200 μg/kg | Nahk ja rasvkude | 2500 μg/kg | Maks | 750 μg/kg | Neer" | 2. Antiparasiitikumid 2.1. Endoparasiitide vastased ained 2.1.3. Bensimidasoolid ja pro-bensimidasoolid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Flubendasool | Flubendasooli ja (2-amino 1H-bensimidasool-5-üül) (4-fluorofenüül) metanooni summa | Kalkunid | 50 μg/kg | Lihaskude | | 50 μg/kg | Nahk ja rasvkude | | 400 μg/kg | Maks | | 300 μg/kg | Neer" | | B. Määruse (EMÜ) nr 2377/90 II lisa muudetakse järgmiselt. 4. Homöopaatilistes veterinaarravimites kasutatavad ained "Farmakoloogilised toimeained | Loomaliigid | Muud sätted | Ruta graveolens | Kõik toiduloomade liigid | Kasutamiseks vastavalt homöopaatilistele farmakopöadele valmistatud homöopaatilistes veterinaarravimites kontsentratsioonis, mis ei ületa üht tuhandikku tootest. Ei kasutata loomade puhul, kellelt saadakse inimtoiduks ettenähtud piima" | 6. Taimse päritoluga ained "Farmakoloogilised toimeained | Loomaliigid | Muud sätted | Capsici fructus acer | Kõik toiduloomade liigid | | Hippocastani semen | Kõik toiduloomade liigid | Üksnes paikseks kasutuseks | Juniperi fructus | Kõik toiduloomade liigid | | Lauri folii aetheroleum | Kõik toiduloomade liigid | | Lauri fructus | Kõik toiduloomade liigid | | Ruscus aculeatus | Kõik toiduloomade liigid | Üksnes paikseks kasutuseks | Strychni semen | Veised, lambad, kitsed | Üksnes suukaudseks kasutuseks annusena 0,1 mg strühniini 1 kg kehamassi kohta" | C. Määruse (EMÜ) nr 2377/90 III lisa muudetakse järgmiselt. 2. Antiparasiitikumid 2.2. Ektoparasiitide vastased ained 2.2.4. Fosfaatorgaanilised ühendid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Foksiim | Foksiim | Sead | 20 μg/kg | Lihaskude | Ajutised jääkide piirnormid kaotavad kehtivuse 1. jaanuaril 2001 | 700 μg/kg | Nahk ja rasvkude | 20 μg/kg | Maks | 20 μg/kg | Neer" | --------------------------------------------------